L-istrixx - komik għat-tfal Avventuri u Praspar li jogħġbukom X'jogħġobkom mil l-ISTRIXX ? Fih għandkom sensiela ta' praspar u avventuri b'karattri ħelwin u qalbiena: IMBER , it-tfajjel imqareb li nsteraq mill-Waħx u sab ruħu l-bogħod mid-dar u f'dinja għal kollox differenti mimlija bi ħlejjaq strambi li bidluh f'tifel speċjali. Ekolina u l-ħabib tagħha ż-Żabbari li sikwit jiffaċċjaw il-qilla ta' karattri kattivi u magni qerrieda, biex isalvaw ir-raħal tagħhom. Nir , it-tfajjel tal-baħar li jissielet kontra inġenji mostrużi biex iħares il-baħar mill-qerda. Imbagħad xi ngħidu għall-praspar ta' Kastell Werwer , In-Nanna Zikizokk , In- Nemes u sħabu u ħafna oħrajn li jħallukom titbissmu u xi minn daqqiet ukoll, jaqsmukom bid-daħk. L-ISTRIXX għandu 32 paġna mimlijin bi stejjer u karattri li żgur se jogħġbukom. Min hu interessat li jikseb xi kopji b'xejn ta' L-ISTRIXX għandu jiktbilna hawn: strixx07@gmail.com